છત્રાવા ગામે સર્વ શિક્ષા અભિયાન અર્તગત સરકારી શાળાના બિલ્ડીગ બનાવવાની કામગીર શરૂ કરાઈ છે.આ બિલ્ડીગના પાયાના ખોદકામની કામગીરી અને પીસીસીની કામગીરી થઈ રહી છે.પીસીસીની કામગીરી એટલી હદે નબળી છે કે હાથેથી સિમેન્ટ નીકળી જાઈ તેવી કામગીરી કરવામાં આવી છે. નબળી કામગીરી અંગે જવાબદારને રજૂઆત કરી હતી. તેમ છતાં કોઈ પગલા લેવામાં નહીં આવતા જાગૃત નાગરીકોએ આ નબળી કામગીરીનો વિડીયો શોશ્યલ મીડીયામાં વાયરલ કર્યો હતો. જેને પગલે તંત્ર પણ દોડતુ થયું હતું. ગ્રામજનો જણાવ્યું હતું કે ભુતકાળમાં સ્કુલ કંપાઉન્ડની દીવાલ પડતા બે બાળકોના મોત થયા હતા. આ બનાવનું પુનરાવર્તન ન થાય તે માટે શાળાનું હાલનું બાંધકામ સારી રીતે થાય તેવી માંગ કરી હતી. છત્રાવા ગામે શાળાના બાંધકામમાં ભ્રષ્ટાચારની ફરિયાદના પગલે જિલ્લા કોગ્રેસના પ્રમુખ નાથાભાઈ ઓડેદરા સહિતના આગેવાનો છત્રાવા ગામે સ્થળ ઉપર તપાસ કરતા પીસીસીની કામગીરી નબળી હોવાનું સામે આવ્યું હતું. આથી તેમણે તંત્રના અધિકારીઓ સાથે વાતચીત કરી હતી. એ દરમ્યાન અધિકારીએ માત્ર લેવલીંગ માટે આ કામગીરી કરી છે અને પીસીસીની કામગીરી હવે હાથ ધરાશે.